Document ID: 32008R0402

KOMISSION ASETUS (EY) N:o 402/2008,
annettu 6 päivänä toukokuuta 2008,
rukiin tuontia Turkista koskevista yksityiskohtaisista säännöistä
(Kodifioitu toisinto)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Turkista peräisin olevan oliiviöljyn ja tiettyjen muiden maiden maataloustuotteiden tuontia koskevan erityisjärjestelyn tietyistä soveltamissäännöistä 9 päivänä lokakuuta 1997 annetun neuvoston asetuksen (EY) N:o 2008/97 (1) ja erityisesti sen 7 artiklan,
sekä katsoo seuraavaa:
(1)
Rukiin tuontia Turkista koskevista yksityiskohtaisista säännöistä 9 päivänä joulukuuta 1971 annettua komission asetusta (ETY) N:o 2622/71 (2) on muutettu useita kertoja ja huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.
(2)
Neuvosto on vahvistanut asetuksella (EY) N:o 2008/97 säännöt Euroopan yhteisön ja Turkin assosiaatiosopimuksen lisäpöytäkirjassa säädetyn, rukiin tuontia Turkista koskevan erityisjärjestelyn soveltamisesta.
(3)
Tässä erityisjärjestelyssä säädetään, tietyin edellytyksin, Turkista lähtöisin olevan rukiin tuontitullin alennuksesta. Tätä varten on todistettava, että viejän maksettavaksi kuuluva erityinen vientimaksu on tosiasiallisesti maksettu.
(4)
On tarpeen vahvistaa asetuksen (EY) N:o 2008/97 5 artiklan mukaisesti yksityiskohtaiset säännöt viennistä perittävän erityismaksun suorittamisen todistamisesta.
(5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Todiste siitä, että asetuksen (EY) N:o 2008/97 5 artiklassa tarkoitettu viennistä perittävä erityinen maksu on suoritettu, on toimitettava tuojajäsenvaltion toimivaltaiselle viranomaiselle esittämällä tavaratodistus A. TR. 1. Tällöin toimivaltaisen viranomaisen on lisättävä osastoon ”Huomautuksia” jokin tämän asetuksen liitteessä I olevista maininnoista.
2 artikla
Kumotaan asetus (ETY) N:o 2622/71.
Viittauksia kumottuun asetukseen pidetään viittauksina tähän asetukseen liitteessä II olevan vastaavuustaulukon mukaisesti.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä toukokuuta 2008.

Labels: 2
3
17
18